รัฐบาลไทย-ข่าวทำเนียบรัฐบาล-สรุปสถิติความคืบหน้าโครงการจัดทำระบบลงทะเบียนและติดตามประเมินผลครูผู้เข้ารับการพัฒนาครูแนวใหม่
วันศุกร์ที่ 14 กรกฎาคม 2560
สรุปสถิติความคืบหน้าโครงการจัดทําระบบลงทะเบียนและติดตามประเมินผลครูผู้เข้ารับการพัฒนาครูแนวใหม่
จากการที่กระทรวงศึกษาธิการได้ประกาศใช้หลักเกณฑ์การประเมินวิทยฐานะและการพัฒนาข้าราชการครูแนวใหม่ "จากพระราชกระแสฯ ... สู่การพัฒนาครูทั้งระบบ" เมื่อวันพุธที่ 5 กรกฎาคม 2560 พร้อมทั้งได้จัดตั้ง "สถาบันคุรุพัฒนา" เพื่อเป็นหน่วยงานในการพัฒนาครูแนวใหม่
โดยจัดหลักสูตรอบรมให้ครูสามารถเลือกได้ตามความต้องการ โดยครูจะได้รับงบประมาณอบรมคนละ 1 หมื่นบาทต่อปีนั้น
จากข้อมูลล่าสุดของสํานักพัฒนาครูและบุคลากรการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน (สพฐ.)นับตั้งแต่เปิดระบบลงทะเบียนและติดตามประเมินผลครูผู้เข้ารับการพัฒนา เมื่อวันที่5กรกฎาคม2560จนถึงวันที่11กรกฎาคม2560ด้วยระยะเวลาเพียง6วันพบว่ามีจํานวนครูสนใจสมัครเข้ารับการอบรมแล้วจํานวน192,621คน มีจํานวนการลงทะเบียนอบรมหลักสูตร197,750คนโดยงบประมาณที่ผ่านการอนุมัติแล้วกว่า23ล้านบาท และยังมีงบประมาณที่รอการอนุมัติอีกกว่า1,073ล้านบาท
สําหรับหลักสูตรที่ครูเลือกเข้ารับการอบรมเพื่อพัฒนาตนเองนั้น ขณะนี้มีประมาณ 1,400 หลักสูตร ซึ่งหลักสูตรที่ได้รับความสนใจลงทะเบียนอบรมมากที่สุด5อันดับแรกคือ หลักสูตรส่งเสริมและสนับสนุนเพื่อยกระดับทักษะพัฒนาการจัดการศึกษาในสื่อการเรียนการสอนให้มีคุณภาพ หลักสูตรฝึกอบรมและการจัดกิจกรรมเกมการศึกษาจากสื่อธรรมชาติ หลักสูตรการพัฒนาสมรรถนะการจัดกิจกรรมการเรียนรู้กลุ่มสาระการเรียนรู้วิทยาศาสตร์ หลักสูตรการเสริมสร้างสมรรถนะการจัดกิจกรรมการเรียนรู้การอ่านออกเขียนเชิงวิเคราะห์วิชาภาษาไทย และหลักสูตรการพัฒนาการจัดกิจกรรมโดยใช้กิจกรรมโครงงานตามลําดับ
หลักสูตรที่มีการลงทะเบียนที่นั่งสํารองมากที่สุดเป็นหลักสูตรBBLออกแบบการสอน เกี่ยวกับวิชาภาษาไทย อังกฤษ คณิตศาสตร์ วิทยาศาสตร์ และSTEM
5หน่วยงานจัดอบรมที่มีการลงทะเบียนอบรมมากที่สุดคือ ศูนย์บริการวิชาการ มหาวิทยาลัยศรีนครินทรวิโรฒ รองลงมา คือ อมรินทร์บุ๊คเซ็นเตอร์, วิทยาลัยการศึกษา มหาวิทยาลัยพะเยา, มหาวิทยาลัยราชภัฏสวนสุนันทา และคณะครุศาสตร์ มหาวิทยาลัยราชภัฏอุบลราชธานีตามลําดับ
5เขตพื้นที่การศึกษาที่มีการลงทะเบียนมากที่สุดในเวลานี้คือ สํานักงานเขตพื้นที่การศึกษามัธยมศึกษา เขต36(เชียงราย-พะเยา) รองลงมาคือ สํานักงานเขตพื้นที่การศึกษาประถมศึกษา (สพป.) เชียงใหม่ เขต3, สพม.เขต34(เชียงใหม่-แม่ฮ่องสอน), สพป.เชียงราย เขต3และสพป.สกลนคร เขต1ตามลําดับโดยจังหวัดที่มีการจัดอบรมมากที่สุดอยู่ที่กรุงเทพมหานคร จังหวัดอุบลราชธานี จังหวัดเชียงใหม่ จังหวัดพิษณุโลก และจังหวัดลําปาง ตามลําดับ
อย่างไรก็ตาม ครูที่จะเข้าสมัครการอบรม ควรตรวจสอบระบบอีเมลของตนเองด้วยว่า ถูกต้อง หรือเป็นปัจจุบัน และควรตรวจสอบการตั้งสถานะSPAM(หรืออีเมลขยะ) ของอีเมลไว้ด้วย เพราะมีจํานวนอีเมลที่ถูกตีกลับมากถึง26,691ฉบับ
อย่างไรก็ตาม จากข้อมูล ณ วันที่12กรกฎาคม2560ได้มีจํานวนครูสนใจสมัครเข้ารับการอบรมแล้วจํานวน228,643คน มีจํานวนการลงทะเบียนอบรมหลักสูตร256,231คนโดยงบประมาณที่ผ่านการอนุมัติแล้วกว่า65ล้านบาท และยังมีงบประมาณที่รอการอนุมัติอีกกว่า1,409ล้านบาทโดยในห้วงเวลาการลงทะเบียน จะมีการเปลี่ยนแปลงไปจากเดิม อาทิ10หลักสูตรที่มีการลงทะเบียนอบรมมากที่สุด, หลักสูตรที่มีการลงทะเบียนสํารอง, เขตพื้นที่การศึกษาที่มีการลงทะเบียนมากที่สุด, จังหวัดที่เป็นจุดอบรม เป็นต้น (ตามภาพ)
ด้านนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวว่ากระทรวงศึกษาธิการได้เตรียมงบประมาณเพื่อใช้ในการอบรมพัฒนาครูดังกล่าวประมาณ 5,000 ล้านบาท ซึ่งถือว่าเป็นจํานวนที่น้อยมากเมื่อเทียบกับแต่ละปีที่ผ่านมา ซึ่งกระทรวงศึกษาธิการใช้งบประมาณในการอบรมประชุมสัมมนาครูกระจายไปยังสํานักงานเขตพื้นที่การศึกษาต่าง ๆ รวมแล้วนับหมื่นล้านบาท
นอกจากนี้มีผู้เข้าชมเว็บไซต์"สํานักพัฒนาครูและบุคลากรการศึกษาขั้นพื้นฐาน สพฐ."จํานวนมากกว่า 438,000 ครั้งแล้ว ซึ่งถือว่าเป็นเรื่องที่น่ายินดีอย่างมาก เพราะแสดงให้เห็นถึงการเปลี่ยนแปลงการปฏิรูปการศึกษาที่สําคัญ ว่าการมีวิทยฐานะและการพัฒนาครูต้องมีการบูรณาการไปพร้อมกัน จึงจะเกิดประสิทธิภาพส่วนที่มีข้อห่วงใยว่าอาจจะมีการเปิดธุรกิจจัดหลักสูตรอบรมครูนั้น คิดว่าคงไม่มี เนื่องจากแต่ละหลักสูตรจะมีเสียงสะท้อนจากครูด้วยกันเองว่าอบรมดีหรือไม่อย่างไร เพราะครูเป็นผู้เลือกหลักสูตรเอง และทุกหลักสูตรจะต้องผ่านการประเมินจากสถาบันคุรุพัฒนาเพื่อให้มีมาตรฐานอีกด้วย
บัลลังก์ โรหิตเสถียร
สรุป/รายงาน